《送刘烨大著移任龙门知县》
宋代·魏野

天上书先梦里传，到施仁政减春寒。
尚虚鰲岭神仙任，暂作龙门父母官。
愁闷岂惟增假寐，笑谈直恐绝真欢。
不缘潦倒长相逐，免得离情有万端。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。